প্রেস বিজ্ঞপ্তি ॥ নবীগঞ্জ উপজেলার আউশকান্দিতে নব নির্বাচিত উপজেলা চেয়ারম্যান এড. মোঃ আলমগীর চৌধুরী কে আওয়ামীলীগ তথা মহাজোটের পক্ষ থেকে আজ বিশাল গণ সংবর্ধনা ও কনসার্ট অনুষ্ঠিত হবে। উপজেলার ব্যস্ততম ওই এলাকায় উক্ত অনুষ্ঠানকে ঘিরে আউশকান্দি র.প উচ্চ বিদ্যালয় ও কলেজ ক্যাম্পাসে সাজ সাজ রব বিরাজ করছে! জানা যায়, আজ সকাল ১০টা সংবর্ধনা অনুষ্ঠান শুরু হবে। এতে প্রধান অতিথি থাকবেন, হবিগঞ্জ-১ আসনের সংসদ সদস্য এম.এ.মুনিম চৌধুরী বাবু, বিশেষ অতিথি থাকবেন, আওয়ামীলীগ তথা মহাজোটের নেতৃবৃন্দ। সংবর্ধনা শেষে বেলা ২টা থেকে কনসার্ট অনুষ্ঠিত হবে। এতে বাংলাদেশের জন নন্দীত সারাজাগানো কন্ঠ শিল্পী বারী সিদ্দিকী, ফকির শাহাব উদ্দিন, পথিক হাসান, আশিক, কোনাল, শশী ও ল্যামিজ সংগীত পরিবেশন করবেন।